Rozhodnutie Komisie
z 25. novembra 1996,
ktorým sa mení a dopĺňa rozhodnutie 77/144/EHS, ktorým sa stanovuje štandardný kód a pravidlá upravujúce prepis údajov z prieskumov sadov s určitými druhmi ovocných stromov do strojovo snímateľnej formy a ktorým sa stanovujú hranice produkčných oblastí pre tieto prieskumy
(Text s platnosťou pre EHP)
(96/689/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 76/625/EHS z 20. júla 1976, týkajúcu sa štatistických prieskumov, ktoré majú vykonávať členské štáty kvôli určovaniu produkčného potenciálu sadov s určitými druhmi ovocných stromov [1], naposledy zmenenú a doplnenú nariadením Komisie (EHS) č. 1057/91 [2], najmä na jej články 4 (4) a 9,
keďže skúsenosti získané v priebehu posledného základného prieskumu si vyžadujú urobiť určité zmeny a doplnky v spoločnom zozname odrôd, ktoré majú byť predmetom prieskumu a preto je potrebné zmeniť a doplniť prílohu II rozhodnutia Komisie 77/144/EHS [3], naposledy zmeneného a doplneného rozhodnutím 95/531/ES [4];
keďže charakteristiky prieskumu sú stanovené v článku 2 smernice 76/625/EHS a podrobné pravidlá uplatňovania tohto článku sú vypracované podľa postupu stanoveného v článku 9 tejto smernice;
keďže opatrenia stanovené v tomto rozhodnutí sú v súlade so stanoviskom Stáleho výboru pre poľnohospodársku štatistiku,
PRIJALA TOTO ROZHODNUTIE:
Článok 1
Príloha II k rozhodnutiu 77/144/EHS sa týmto nahrádza prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 25. novembra 1996.